Twee kitsbanke in Vrystaat opgeblaas | Maroela Media
Twee kitsbanke is sedert Dinsdag in die Vrystaat opgeblaas, het die polisie gesê.
"'n Bende van 15 mense het Vrydag 'n kitsbank in Welkom opgeblaas," het kapt. Stephen Thakeng, woordvoerder van die polisie, gesê. "Die mans, gewapen met outomatiese gewere, het om 03:28 by die Standard Bank-kitsbank in Bokstraat opgedaag in 'n wit Mercedes-Benz en 'n Toyota Yaris."
Hulle het 'n ploftoestel gebruik om die kitsbank op te blaas en die geld gesteel.
"Ongeveer 25 meter van die toneel waar die kitsbank opgeblaas is, is daar op 'n silwer Toyota Corolla en 'n swart en donkerrooi Toyota Venture geskiet, maar niemand is beseer nie. "Die voertuie is wel beskadig," het Thakeng bygevoeg.
Die polisie het later vyf R5-doppies op die toneel opgetel.
Vier persone, ook gewapen met outomatiese gewere, het Dinsdag om 01:50 in 'n wit Mercedes-Benz by 'n vulstasie in Odendaalsrus opgedaag en die pompjoggies aangehou. "Hulle het 'n onbekende bedrag geld gesteel. Die vier verdagtes het daarna na die kitsbank gestap, dit opgeblaas en ook dié geld gesteel."
Die polisie is op soek na die verdagtes. "Inwoners word aangeraai om nie self die verdagtes te probeer aankeer nie, maar om eerder die naaste polisie in kennis te stel," het Thakeng bygevoeg.
Polisieman het glo verdagte vrygelaat
R5 doppies! ……………. SAPD ammo?
Natuurlik, die SAPS voorsien mos die terroriste met die kamtig "gesteelde" wapens wat elke jaar by hul duisende wegraak.